मुंबई में चलती ट्रेन से शख्स को बाहर फेंका, सीट को लेकर हुआ था झगड़ा  
मुंबई में चलती ट्रेन से शख्स को बाहर फेंका
 सीट को लेकर हुआ था झगड़ा
तिलक नगर और कुर्ला स्टेशन के बीच वारदात हुई
लोकल ट्रेन में सीट को लेकर हुए झगड़े में गुरुवार सुबह कुर्ला स्टेशन पर एक व्यक्ति को चलती ट्रेन से बाहर फेंक दिया गया. रेलवे पुलिस ने यह जानकारी दी. पुलिस ने बताया कि मध्य रेलवे की हार्बर लाइन पर तिलक नगर और कुर्ला स्टेशन के बीच यह वारदात हुई. पुलिस ने कहा कि मानखुर्द निवासी विजय गुप्ता (34) अपने काम पर जा रहे थे जब सीट को लेकर उनका एक समूह से झगड़ा हो गया. एक पुलिस अधिकारी ने बताया कि जब ट्रेन कुर्ला स्टेशन पहुंची तो उन्होंने उसे बाहर फेंक दिया. गंभीर रूप से घायल गुप्ता को सरकारी अस्पताल शायन में भर्ती कराया गया है.
अधिकारी ने बताया कि पुलिस ने इस मामले में अज्ञात लोगों के खिलाफ भारतीय दंड संहिता की धारा 307 के तहत मुकदमा दर्ज किया है.